ג'וליאן סנדס

ג'וליאן ריצ'רד מורלי סנדס (באנגלית: Julian Richard Morley Sands;‏ 4 בינואר 1958 – ינואר 2023) היה שחקן אנגלי, ששיחק בין השאר בסרטים "דמעות של שתיקה", "זיכרונות אהבה מפירנצה", "ארכנופוביה" ו"לעזוב את לאס וגאס". סנדס נולד בעיר השוק אוטלי (Otley) שבמחוז יורקשייר, האמצעי מתוך חמישה בנים. למד בקולג' לורד ואנדסוורת' (אנ') בלונג סאטון (אנ') שבהמפשייר. סנדס החל את הקריירה הקולנועית שלו בתפקידי משנה בסרטים כמו "Oxford Blues" (מ-1984) ו"דמעות של שתיקה" (1984). עוד באותה שנה הופיע בתפקיד חייל יווני בעיבוד של ה-BBC לספר הילדים "The Box of Delights". ב-1985 לוהק לתפקיד ראשי בסרט "זיכרונות אהבה מפירנצה". בעקבות הצלחת הסרט "זיכרונות אהבה מפירנצה" והסרט "גותי" של קן ראסל עבר סנדס להוליווד כדי להמשיך את קריירת המשחק שלו בסרטים אמריקאיים. ב-1989 שיחק בתפקיד הראשי בסרט "וורלוק" וב-1993 הופיע בסרט ההמשך "וורלוק: ארמגדון". ב-1991 גילם את דמותו של המלחין פרנץ ליסט בסרט "מנגינה שבלב". ב-1998 הופיע בתפקיד אריק (הפנטום) בסרט האימה "פנטום האופרה". ב-2003 כיכב לצדו של ג'קי צ'אן בסרט הפעולה הקומי "הקמע". ב-2001 כיכב במיני-סדרה "רוז רד" מאת סטיבן קינג. ב-2002 גילם את דמותו של השגריר האוסטרי קלמנס ונצל פון מטרניך במיני-סדרה "נפוליאון". ב-2005 גילם את דמותו של לורד אוליבייה בדרמה "In Praise of Hardcore" של ערוץ BBC Four, העוסקת במבקר התיאטרון קנת' טינאן (אנ'). ב-2006 השתתף בסדרת הטלוויזיה "24" בתפקיד הטרוריסט ולדימיר ביירקו. דיבב את ולמונט בעונה הראשונה ובעונה השנייה של הסדרה המצוירת "הרפתקאות ג'קי צ'אן". גילם את דמותו של דוסי בשני פרקים של הסדרה "סטארגייט SG-1", בעונות התשיעית והעשירית, וחזר וגילם את אותה דמות בסרט "סטארגייט: תיבת האמת". באוגוסט 2011 הופיע סנדס על במת התיאטרון בפסטיבל הפרינג' באדינבורו במחזה "A Celebration" מאת הרולד פינטר בבימויו של ג'ון מלקוביץ' בתיאטרון פלזנס קורטיארד. ב-2013 היה סנדס מועמד לפרס דרמה דסק (אנ') על "הופעת סולו מצוינת". ב-2011 הופיע סנדס בסרט המתח "נערה עם קעקוע דרקון", עיבוד אמריקאי לסרט באותו שם מ-2009, בתפקיד הנריק ואנגר הצעיר. ב-2012 דיבב את הדמות דה-פלקו במשחק הווידאו "Call of Duty: Black Ops 2". בשנת 2013 השתתף סנדס בתפקיד איש העסקים מיילס קסטנר בעונה השמינית של הסדרה "דקסטר". נישואיו הראשונים של סנדס היו לעיתונאית הבריטית שרה הארווי. לבני הזוג נולד בן אחד, הנרי מורלי סנדס (יליד 1985). השניים התגרשו ב-1987. ב-1990 התחתן סנדס עם אווג'ניה ציטקוביץ (ילידת 1964), בתם של הסופרת האנגליה-אירית ליידי קרוליין בלקווד (אנ') ושל המלחין והפסנתרן האמריקאי ישראל ציטקוביץ. לסנדס ולאשתו נולדו שתי בנות: נטליה (נולדה ב-14 באוגוסט 1996) ואימוג'ן (נולדה ב-31 בדצמבר 1999). סנדס הוגדר כנעדר מאז 13 בינואר 2023, לאחר שיצא לטייל בסביבת הר בולדי שבמחוז סן ברנדינו בקליפורניה, באזור בו שררו תנאי מזג אוויר קשים. ב-27 ביוני 2023 הודיעו הרשויות ששרידיו של סנדס זוהו בהרי קליפורניה, לאחר שנמצאו שלושה ימים קודם לכן. נסיבות המוות עדיין נחקרות ולפי הצהרת משרד השריף של מחוז סן ברנרדינו, ממתינים כעת לתוצאות בדיקות נוספות. מדיה וקבצים בנושא ג'וליאן סנדס בוויקישיתוף ג'וליאן סנדס, במסד הנתונים הקולנועיים IMDb (באנגלית) ג'וליאן סנדס, באתר AllMovie (באנגלית) ג'וליאן סנדס, באתר Rotten Tomatoes (באנגלית) ג'וליאן סנדס, במסד הנתונים הקולנועיים KinoPoisk (ברוסית) ג'וליאן סנדס, באתר MusicBrainz (באנגלית) ג'וליאן סנדס, באתר Discogs (באנגלית) ריאיון עם ג'וליאן סנדס (הקישור אינו פעיל, 17 בספטמבר 2021), 19 באוגוסט 2000 "Classic TV The Box of Delights". bbc.co.uk. BBC Cult. נבדק ב-17 במרץ 2016. {{cite web}}: (עזרה) BBC Four profile, bbc.co.uk; Julian Sands at the Internet Movie Database Brown, Jonathan (10 ביוני 2011). "Malkovich and Pinter: an unlikely alliance". London: The Independent. נבדק ב-29 באפריל 2012. {{cite news}}: (עזרה) "Julian Sands in a Celebration of Harold Pinter". The List. באוגוסט 2011. נבדק ב-29 באפריל 2012. {{cite web}}: (עזרה) 2013 Nominees - Drama Desk Awards, web.archive.org, ‏1 ביולי 2013 "Julian Sands to appear in Dexter", tvguide.com; accessed 22 April 2014. Day, Julia (8 במרץ 2006). "Sinking Sands". The Guardian. London, UK. {{cite news}}: (עזרה) לאחר היעדרות ממושכת: נמצאה גופת השחקן ג'וליאן סנדס, באתר ynet, 27 ביוני 2023 מערכת mako תרבות, ‏סוף טרגי: זוהתה גופת השחקן ג'וליאן סנדס שנעלם בהרים, באתר ‏מאקו‏, 27 ביוני 2023